Die Welt: Σε κίνδυνο η οικονομική ανάκαμψη στην Αθήνα | Stockwatch - Παράθυρο στην Οικονομία\nΚυριακή, 31 Μαΐου, 2020 - 00:22\nΟικοσελίδα » Ειδήσεις » Ελληνική Οικονομία » Die Welt: Σε κίνδυνο η οικονομική ανάκαμψη στην Αθήνα\n«Σε κίνδυνο η οικονομική ανάκαμψη στην Αθήνα» επιγράφεται η εκτενής ανάλυση που αρχίζει με τον απολογισμό της πρωθυπουργίας Τσίπρα και αναφέρει τα εξής: «Ο Αλέξης Τσίπρας έχει ήδη καταφέρει ουκ ολίγα πολιτικά τεχνάσματα. Ο Έλληνας πρωθυπουργός είχε προκηρύξει δημοψήφισμα κατά της διάσωσης της χώρας του από τη χρεοκοπία, το κέρδισε με τις σημαίες του ΟΧΙ να κυματίζουν και τελικά αγνόησε το αποτέλεσμα.\n»Ένας αντιδημοφιλής στη χώρα του συμβιβασμός σε μία διαμάχη δεκαετιών για το όνομα της γειτονικής Βόρειας Μακεδονίας αναδεικνύει τον Τσίπρα σε 'υλικό για βραβείο Νόμπελ', όπως λέει χαρακτηριστικά ένας Ευρωπαίος διπλωμάτης. Στις Βρυξέλλες και άλλες ευρωπαϊκές πρωτεύουσες ο Τσίπρας κερδίζει τον σεβασμό, καθώς έχει μετεξελιχθεί από αγωνιστής των δρόμων σε πολιτικό ηγέτη, ο οποίος στηρίζει και υλοποιεί ακόμη και αντιδημοφιλείς αποφάσεις».\nΤη δική του πρόταση καταθέτει στη Welt και ο επικεφαλής της αξιωματικής αντιπολίτευσης Κυριάκος Μητσοτάκης. «Παρά τα όσα έκανε ή δεν έκανε ο Τσίπρας, η οικονομική ανάπτυξη κυμαίνεται γύρω στο 2%. Φανταστείτε πόσο θα ήταν με μία κυβέρνηση φιλική προς τις επενδύσεις», τονίζει ο πρόεδρος της Ν.Δ. Κατά την άποψή του «χρειαζόμαστε 3 ή 4% ανάπτυξη ετησίως, για να φτάσουμε στα επίπεδα ευημερίας που είχαμε πριν από την κρίση». Τι λένε όμως για την ελληνική οικονομία οι οίκοι αξιολόγησης;\nΗ Welt σημειώνει τα εξής, σύμφωνα με τη DW: «Ακόμη και οι οίκοι αξιολόγησης, οι οποίοι κάποτε θεωρούνταν υπεύθυνοι για την κρίση καθώς υποβάθμιζαν το αξιόχρεο της Ελλάδας, δεν βλέπουν την υπερχρέωση ως φλέγον πρόβλημα. Και αυτό γιατί τα περισσότερα ελληνικά ομόλογα δεν αποπληρώνονται στο άμεσο μέλλον. Το 2020 και το 2021 η Ελλάδα καλείται να εξοφλήσει λιγότερα από έξι δισεκατομμύρια ευρώ».


Τι συνειδητοποιεί μια μαμά όταν αναγκάζεται να μένει ξύπνια μέσα στη μαύρη νύχτα - MamaMia.gr\n…σε κάποια φάση της ιστορίας, η στέρηση ύπνου χρησιμοποιήθηκε ως μορφή βασανιστηρίου. «Χτύπα με με πυρωμένο σίδερο αλλά άφησέ με να κλείσω τα μάτια μου για τέσσερις ώρες» ικετεύετε το «βασανιστή» σας που αποκρίνεται βγάζοντας τους πιο χαριτωμένους ήχους.\n…το ψυγείο σας κάνει πολύ θόρυβο. Κατά ένα περίεργο τρόπο, αυτός ο μάλλον ενοχλητικός μηχανικός ήχος του σας θυμίζει κάτι από τις θρυλικές Σειρήνες, καθώς σας καλεί να φάτε το τελευταίο κομμάτι από την τούρτα παγωτό που ξέρετε ότι αναπαύεται στην κατάψυξη.\n…οι υπεύθυνοι των τηλεοπτικών καναλιών δεν ενδιαφέρονται καθόλου για το κοινό των ξενύχτηδων. Και το πρόγραμμα της τηλεόρασης αυτές τις ώρες είναι όσο κακό ξέρατε ότι είναι. Και επιτέλους, τηλεφωνεί κανείς μέσα στη μαύρη νύχτα για να αγοράσει το Pretty κολάν;\n…οι άνθρωποι βγαίνουν το βράδυ!!! Όπως αποδεικνύεται από τα φρεναρίσματα που ακούγονται πού και πού, τους χαρούμενους διαλόγους που ακούτε στο δρόμο και τον ήχο των τακουνιών που ανεβαίνουν στο επάνω όροφο.\n…γίνατε ολόκληρη γυναίκα, αλλά οι σκιές τη νύχτα ακόμα σας τρομάζουν. Τι είναι αυτό το απειλητικό πράγμα; Διαρρήκτης; Εξωγήινοι; Α, η γκαμπαρντίνα σας που κρένεται στον καλόγερο.. Ουφ!\n…το πού σε ταξιδεύει κάποιες φορές το μυαλό είναι πραγματική έκπληξη. Έτσι όπως κάθεστε με τα μάτια μισόκλειστα, τον ύπνο μισο-ακουμπισμένο στα βλέφαρά σας και το μωρό στο στήθος σας, έχετε όλο το χρόνο και την ησυχία να σκεφτείτε διάφορα περιστατικά από τη ζωή σας. Ανθρώπους που έφυγαν. Ανθρώπους που έμειναν περισσότερο από όσο θα έπρεπε τελικά. Ανθρώπους που πέρασαν ξυστά γιατί φοβηθήκατε να τους δώσετε μια ευκαιρία. Τουλάχιστον το μωρό δεν καταλαβαίνει τίποτα, ακόμα κι αν σας δει να κοκκινίζετε.\n…εκείνος κοιμάται του καλού καιρού! Πώς γίνεται εσείς να πετάγεστε με μια ανεπαίσθητη αλλαγή στο ρυθμό της αναπνοής του μωρού κι ο πατέρας του ροχαλίζει ακόμα κι όταν εκείνο τσιρίζει δίπλα στο αυτί του παραμένει (διεθνώς) ένα παράδοξο!\n…πόσο πολύ μπορεί να αγαπήσει ένας άνθρωπος! Τι κι αν σας κρατάει ξύπνια τα ξημερώματα. Δεν θα να ανταλλάσσατε αυτές τις πολύτιμες που μοιράζεστε με το μωρό σας ούτε με τον απολαυστικό οχτάωρο ύπνο σε king size στρώμα πολυτελούς ξενοδοχείου (αν και ακούγεται δελεαστικό). Αυτές οι σιωπηλές ώρες που έχετε αγκαλιά το μωρό σας, ακούτε την ανάσα του και νιώθετε ότι είστε οι δυο σας απέναντι σε όλο τον κόσμο είναι οι πιο όμορφες που έχετε ζήσει ποτέ. Και θα τις απολαύσετε όσο κρατήσουν… Μετά θα αρχίσετε και πάλι να απολαμβάνετε τον ύπνο σας.\nMore in this category: « Χρόνια πολλά, μπαμπά! «Βραδινή έξοδος για δύο». Τι αλλάζει μετά τα παιδιά »\nΟι ηλικιωμένοι που έχουν εμβολιαστεί μπορούν να βρίσκονται κοντά στα εγγόνια τους


Μπαρτσελόνα: Τα 7 καλά της μοίρας της | FourFourTwo - Retro & Barcelona | gazzetta.gr\nΤρίτη, 05 Ιανουαρίου 2016 - 17:17\nΜπαρτσελόνα: Τα 7 καλά της μοίρας της\nΜε αφορμή την επιλογή του Αρντά Τουράν να φορέσει τη φανέλα με το Νο7 στην Μπαρτσελόνα, ο Δημοσθένης Γεωργακόπουλος θυμίζει ποιοι άλλοι πρώην «μπλαουγκράνα» έχουν επιλέξει αυτό το νούμερο στο παρελθόν.\nΑπό το 1995 κι έπειτα καθιερώθηκε στο παγκόσμιο ποδόσφαιρο η επιλογή συγκεκριμένου αριθμού στη φανέλα από τον κάθε ποδοσφαιριστή για ολόκληρη τη σεζόν. Μέχρι τότε, οι παίκτες επέλεγαν σε κάθε αγώνα νούμερα από το 1 έως το 11, ενώ οι αναπληρωματικοί από το 12 έως το 16 (αργότερα καθιερώθηκε η 18αδα). Αυτό δε σήμαινε απαραίτητα πως σε κάθε αγώνα, ο εκάστοτε παίκτης επέλεγε διαφορετικό αριθμό στη φανέλα, αφού και τις περασμένες δεκαετίες υπήρχαν ποδοσφαιριστές, που καθιερώθηκαν στη μνήμη του κόσμου με ένα συγκεκριμένο νούμερο.\nΕκτός από το κλασικό «10» ή το «9» του επιθετικού, ένα από τα... αγαπημένα νούμερα ποδοσφαιριστών ήταν το «7». Συνήθως το φορούσαν παίκτες, που έπαιζαν στη δεξιά πτέρυγα της μεσαίας γραμμής, χωρίς αυτό να είναι απαραίτητο πάντως. Από τους παλιούς Γκαρίντσα και Μπεστ, μέχρι τους πρόσφατους Καντονά, Ραούλ, Σεφτσένκο, Μπέκαμ και Κριστιάνο Ρονάλντο. Στην Μπαρτσελόνα, το Νο7 έχουν φορέσει στο παρελθόν παίκτες, όπως ο Ρέσακ, ο Καράσκο και ο Γκοϊκοετσέα. Το FourFourTwo παρουσιάζει ποιοι είναι οι... επτά ποδοσφαιριστές, πριν τον Αρντά Τουράν, που επέλεξαν να φορούν μόνιμα το 7 στην πλάτη.\nΟ... μισητός στη συνέχεια - λόγω της μετακίνησης στη Ρεάλ Μαδρίτης - Πορτογάλος ήταν ο πρώτος παίκτης της Μπαρτσελόνα που επέλεξε το Νο7 στην πλάτη, από την καθιέρωση των σταθερών αριθμών των ποδοσφαιριστών σε όλη τη σεζόν. Πέντε χρόνια φορούσε το συγκεκριμένο αριθμό ο Φίγκο στους Καταλανούς, αφού το 2000 πήγε στη Ρεάλ Μαδρίτης και έγινε... κόκκινο πανί για τους «μπλαουγκράνα».\nΜετά τη φυγή του Φίγκο, ο νεοαποκτηθής – τότε – Αλφόνσο Πέρεθ ήταν ο επόμενος κάτοχος της φανέλας με το Νο7. Κοινό τους στοιχείο; Και οι δύο ήταν ποδοσφαιριστές, που αγωνίστηκαν τόσο σε Ρεάλ, όσο και σε Μπαρτσελόνα (ο Αλφόνσο ήταν παλαιότερα στη «βασίλισσα»). Ωστόσο, ο Ισπανός επιθετικός δεν είχε ούτε στο ελάχιστο την επιτυχία του προκατόχου του, αφού έμεινε μόλις μιάμιση σεζόν στο Καμπ Νου, πετυχαίνοντας μόλις δύο τέρματα, πριν παραχωρηθεί δανεικός στη Μαρσέιγ και στη συνέχεια με μεταγραφή στην Μπέτις.\nΊσως το είχε η μοίρα το Νο7 της Μπαρτσελόνα να το φορούν στην αρχή ποδοσφαιριστές με θητεία και στη Ρεάλ Μαδρίτης (ο Σαβιόλα μετά την Μπαρτσελόνα). Ο γνωστός μας από τη θητεία του στον Ολυμπιακό, Αργεντινός επιθετικός πήγε το 2001 σε ηλικία 19 ετών στο Καμπ Νου και έμεινε σερί μέχρι το 2004. Δύο συνεχόμενες σεζόν πήγε δανεικός σε Μονακό και Σεβίλλη, πριν επιστρέψει για μία χρονιά στην Μπαρτσελόνα, όπου έμεινε μέχρι το 2007 (τότε δεν είχε πάρει πάλι το Νο7), όταν και αποχώρησε για τη Ρεάλ Μαδρίτης.\nΌταν ο Σαβιόλα δόθηκε δανεικός το 2004, ο Σουηδός επιθετικός έγινε ο επόμενος κάτοχος της φανέλας με το «7» στην πλάτη. Στο Καμπ Νου έμεινε για δύο χρόνια, όμως ταλαιπωρήθηκε πολύ από τραυματισμούς. Μπορεί βάση αριθμών και γκολ, ο Λάρσον να μην απέδωσε τα αναμενόμενα με τους «μπλαουγκράνα», όμως ήταν καθοριστική η συμβολή του στην κατάκτηση του Τσάμπιονς Λιγκ το 2006, όταν μπήκε ως αλλαγή στον τελικό με την Άρσεναλ και δημιούργησε και τα δύο γκολ της ομάδας του, που οδήγησαν στην ανατροπή και στο τελικό 2-1.\nΈνας ακόμη γνώριμός μας από τη θητεία του στα ελληνικά γήπεδα με τη φανέλα της ΑΕΚ ήταν ο επόμενος κάτοχος της φανέλας με το Νο7 στην Μπαρτσελόνα. Ο Εϊντουρ Γκούντιονσεν δεν ήταν αντικαταστάτης του Λάρσον μόνο στο νούμερο, αλλά και στον αγωνιστικό χώρο. Στην πρώτη του σεζόν ήταν πρώτος σκόρερ των «μπλαουγκράνα» στο Τσάμπιονς Λιγκ, ωστόσο η έλευση του Ανρί στη Βαρκελώνη την επόμενη χρονιά, περιόρισε το χρόνο συμμετοχής του. Έμεινε μέχρι το 2009 στο Καμπ Νου και έγινε ο πρώτος Ισλανδός ποδοσφαιριστής, που κατέκτησε το Τσάμπιονς Λιγκ.\nΑφού το Νο7 έμεινε «ορφανό» τη σεζόν 2009-10, η Νταβίντ Βίγια ήταν ο επόμενος κάτοχος της φανέλας από το 2010 έως και το 2013, όταν και αποχώρησε από το Καμπ Νου. Ο Ισπανός επιθετικός ήταν ακρογωνιαίος λίθος της εκπληκτικής ομάδας της Μπαρτσελόνα εκείνη την εποχή, σκοράροντας κατά ριπάς και κατακτώντας όποιον τίτλο υπήρχε. Ίσως να είχε μείνει και παραπάνω στη Βαρκελώνη, αν δεν τραυματιζόταν σοβαρά τη σεζόν 2011-12 στο Παγκόσμιο Κύπελλο Συλλόγων (έμεινε για οκτώ μήνες έξω), κάτι που επηρέασε σε μεγάλο βαθμό την παρουσία του στους «μπλαουγκράνα».\nΜετά τη φυγή του Βίγια για την Ατλέτικο Μαδρίτης το 2013, ο Πέδρο άφησε το «17» και πήρε το Νο7. Ένας ακόμη ποδοσφαιριστής, που συνέβαλε τα μέγιστα στη μεγάλη Μπαρτσελόνα του Πεπ Γκουαρντιόλα και όχι μόνο. Οι τίτλοι που έχει κατακτήσει με τους «μπλαουγκράνα» προκαλούν... ίλιγγο (5 πρωταθλήματα, 3 κύπελλα, 3 Τσάμπιονς Λιγκ, 2 Παγκόσμια Κύπελλα Συλλόγων κ.α.), όμως από πέρσι η τριπλέτα Μέσι-Σουάρες-Νεϊμάρ περιόρισε αισθητά το χρόνο συμμετοχής του, με αποτέλεσμα από το καλοκαίρι που μας πέρασε να βρίσκεται στην Τσέλσι.


ΓΕΝΝΗΤΡΙΑ ΠΕΤΡΕΛΑΙΟΥ KIPOR KDE12STA3 11 KVA - ΚΑΚΚΑΡΟΣ ΑΒΕΕ | Ανανεώσιμες Πηγές Ενέργειας,Αντλίες,Πιεστικά,Γεννήτριες,UPS,Εξαερισμός,Ανεμιστήρες,Εργαλεία,Ηλεκτρολογικός Εξοπλισμός,Έξυπνα Σετάκια,Ηλιακά Φωτιστικά,Ηλιακοί Θερμοσίφωνες,Θέρμανση,Αφυγραντήρες,Μηχανήματα Αγροτικά,Μηχανήματα Κήπου,Μικροσυσκευές,Μπαταρίες,Ρούχα Εργασίας,Παπούτσια Εργασίας,Συστήματα Καθαρισμού,Φίλτρα Νερού,Φωτισμός LED,Ανταλλακτικά οικιακών συσκευών,Είδη Σπιτιού,Ποδήλατα\nΑρχική σελίδα* ΣΟΥΠΕΡ ΠΡΟΣΦΟΡΕΣ *ΓΕΝΝΗΤΡΙΑ ΠΕΤΡΕΛΑΙΟΥ KIPOR KDE12STA3 11 KVA\nΜοναδική & Συμπαγής δομή\nΗ γεννήτρια έχει συμπαγή και μοναδική σχεδίαση. Η εξάτμιση αφαιρείται από το επάνω κάλυμμα διευκολύνοντας την εγκατάσταση.\nΗ διάταξη της εισόδου λαδιού και ψυκτικού έχει επανασχεδιαστεί ώστε να επιτρέπει ευκολότερη πρόσβαση για σέρβις.\nΗ σειρά σούπερ αθόρυβης γεννήτριας Kipor προσφέρει απαράμιλλα χαμηλά επίπεδα θορύβου. Η Kipor εφαρμόζει έναν μοναδικό σχεδιασμό εισόδου και εξόδου διπλού αέρα. Η γεννήτρια είναι εξοπλισμένη με ενσωματωμένο μεγάλο σιγαστήρα εξασθένισης ήχου και πρόσθετες επενδύσεις ηχομόνωσης για τον περιορισμό του θορύβου.\nΟι γεννήτριες DC μπορούν να παραλληλιστούν μαζί με δύο ή περισσότερα, χωρίς περιορισμό στο μοντέλο ή τον αριθμό. Μπορεί να επιλεγεί η κατάλληλη χωρητικότητα ισχύος και ο αριθμός παράλληλων μονάδων για την κάλυψη διαφορετικών φορτίων.\nΈξοδος υψηλής ποιότητας\nΟ βελτιωμένος AVR (Automatic Voltage Regulator) περιορίζει τη διακύμανση της τάσης σε πολύ χαμηλό επίπεδο και εξασφαλίζει ομαλή και σταθερή απόδοση. Επιπλέον, το AVR διαθέτει ενσωματωμένη προστασία υπερφόρτωσης και θα διακόψει αυτόματα την έξοδο στο 110% του ονομαστικού φορτίου.\nΑνταγωνιστικό οικονομικό πλεονέκτημα\nΤο σύστημα καύσης υψηλής απόδοσης έχει σχεδιαστεί για τη μείωση της κατανάλωσης καυσίμου και του κόστους λειτουργίας.\nATS (Διακόπτης αυτόματης μεταφοράς)\nΤο ATS παρακολουθεί συνεχώς την ισχύ χρησιμότητας και η τάση / συχνότητα πέφτουν κάτω από τα αποδεκτά επίπεδα. Δίνει εντολή στη γεννήτρια να ξεκινήσει αυτόματα και να συνδέσει την ισχύ της γεννήτριας στο προβλεπόμενο φορτίο. Μόλις αποκατασταθεί η σωστή ισχύς, το ATS σταματά τη γεννήτρια και επανασυνδέει την ισχύ. Το ATS έχει σχεδιαστεί για εγκατάσταση είτε εντός είτε εκτός της γεννήτριας.\nΜοντέλο :: Kipor KDE12STA3\nΤύπος :: Γεννήτρια ντίζελ\nΜέγιστη. έξοδος :: 11 kVA\nΟνομαστική έξοδος :: 10 kVA\nΈξοδος DC :: –\nΤύπος κινητήρα :: KM2V80G, 2-κύλινδρος πετρελαιοκινητήρας\nΜάρκα λιπαντικού λιπαντικού :: SAE 10W40\nΚυβικά : 794 cc\nΟνομαστική ταχύτητα :: 3000 σ.α.λ. / λεπτό\nΧωρητικότητα καυσίμου :: 26 ltr / 7 ώρες.\nΕπίπεδο θορύβου :: 72 dB (7m)\nΣυναγερμός λαδιού :: Ναι\nΔιαστάσεις :: L135 x B65 x H76 cm\nΒάρος :: 310 kg.\nΚατηγορίες: * ΣΟΥΠΕΡ ΠΡΟΣΦΟΡΕΣ *, Γεννήτριες Ετικέτα: KIPOR\nKRAFT – WS 8500-1 Ηλεκτρογεννήτρια πετρελαίου 6500 W 63773\nΣετ Bulle Κρουστικό Δραπανοκατσάβιδο Παλμικό Κατσαβίδι BRUSHLESS Li-on 18V 4Ah €285.00\nΗλιακός Θερμοσίφωνας Calpak Mark 4 (125/2.1) €820.00\nΑντίσταση Θερμοσίφωνα Οβάλ Ν/Τ 1500W 230V €11.15


Τέλος τα αυτοκίνητα βενζίνης & ντίζελ στην Ελλάδα από το 2030! | Taxispanos\nTaxispanosAUTOΤέλος τα αυτοκίνητα βενζίνης & ντίζελ στην Ελλάδα από το 2030!\nΟ Κυριάκος Μητσοτάκης έριξε «βόμβα μεγατόνων» στο σημερινό υπουργικό συμβούλιο, ανακοινώνοντας το τέλος της πώλησης αυτοκινήτων ντίζελ και βενζίνης από το 2030!\nΟ πρωθυπουργός της χώρας εξήγγειλε την κατάργηση όλων των νέων μοντέλων με θερμικούς κινητήρες άμα τη αφίξει της επόμενης δεκαετίας, αλλά ουσιαστικά και της ηλεκτροποίησης όλων των ταξί σε Αθήνα και Θεσσαλονίκη έως το 2025! Συγκεκριμένα, από το ’25 και μετά όλα τα νέα ταξί σε πρωτεύουσα και συμπρωτεύουσα, μαζί με το 1/3 των ενοικιαζόμενων οχημάτων, θα πρέπει να είναι είτε ηλεκτρικά είτε οχήματα μηδενικών εκπομπών ρύπων (υδρογονοκίνητα, για παράδειγμα). Πέντε χρόνια αργότερα, θα έρθει το «μπλόκο» στη διάθεση θερμικών μοντέλων.\n«Ξέρω ότι οι στόχοι αυτοί είναι φιλόδοξοι, είναι όμως αναγκαίοι και με το σχέδιο το οποίο έχουμε στη διάθεσή μας μπορούν να γίνουν και ρεαλιστικοί», είπε ο πρωθυπουργός στη διάρκεια του υπουργικού με αφορμή την παρουσίαση σε αυτό, σειράς πρωτοβουλιών για τις δεσμεύσεις της χώρας απέναντι στη μάχη για την κλιματική αλλαγή. Η πρώτη αφορά το κλιματικό νόμο, που αποκτά και η Ελλάδα. Οι υπόλοιπες αφορούν τη δεύτερη φάση αδειοδοτικής απλοποίησης των ΑΠΕ, το καθεστώς ανάπτυξης υπεράκτιων αιολικών πάρκων, καθώς και για το πλαίσιο εγκατάστασης και λειτουργίας μονάδων αποθήκευσης ενέργειας.\nΟ κλιματικός νόμος θα αποτελέσει το εθνικό πλαίσιο, μέσα στο οποίο θα αποτυπωθεί η ανάγκη για μείωση των εκπομπών αερίων ρύπων στην ατμόσφαιρα κατά 55%, σε ορίζοντα 10ετίας. Κίνηση απαραίτητη, προκειμένου να εναρμονιστεί η χώρα μας με την ευρωπαϊκή πολιτική «FitFor55» έως το 2030, που αποσκοπεί στην επίτευξη μηδενικού αποτυπώματος άνθρακα στην Ε.Ε. μέχρι τα μέσα του αιώνα.\nΠέρα από τις μεταφορές, μεταστροφή στις «καθαρές» πηγές ενέργειας θα κληθούν να κάνουν και τα νοικοκυριά. Από το 2023 καταργούνται οι καυστήρες πετρελαίου στις νέες οικοδομές, όπου φυσικά υπάρχει η υποδομή για φυσικό αέριο.\nThe post Τέλος τα αυτοκίνητα βενζίνης & ντίζελ στην Ελλάδα από το 2030! appeared first on AutoGreekNews.


Ηρερομηνίβ...19 -9 - 2.0 ο 1 ΠΑΝΕΠΙΣΤΗΜΙΟ ΘΕΣΣΑΛΙΑΣ ΤΜΗΜΑ ΓΕΩΠΟΝΙΑΣ ΦΥΤΙΚΗΣ ΚΑΙ ΖΩΙΚΗΣ ΠΑΡΑΓΩΓΗΣ ΕΡΓΑΣΤΗΡΙΟ ΕΝΤΟΜΟΛ ΟΓΙΑΣ ΚΑΙ ΓΕΩΡΓΙΚΗΣ ΖΩΟΑ ΟΓΙΑΣ\n«Μελέτη της συμπεριφοράς διατροφής των διαφορετικών μορφών της\nαφίδας Myzus persicae (Sulzer) (Homoptera: Aphididae) με τη μέθοδο\nτης ηλεκτρικής καταγραφής της συμπεριφοράς διατροφής (EPG)»,\nΦοιτήτρια: Σουρρή Αγγελική\nΕπιβλέπων καθηγητής: Ι.Α. Τσιτσιπής.\nΕιαικη Συλλογή «Γκρίζα Βιβλιογραφία» Αριθ. Εισ.: 13/-4___________ Ημερ. Εισ.: QA--og-a.op'3a Δωρεά: _________________ Ταξιθετικός Κωδικός: ΠΤ - ΓΦΖΠ 2001 ΣΟΥ ΠΑΝΕΠΙΣΤΗΜΙΟ ΘΕΣΣΑΛΙΑΣ\nΤΡΙΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ\nΙ.Α. Τσιτσιπής: Καθηγητής Τμήματος Γεωπονίας Π.Θ.\nΑ. Παππάς: Καθηγητής Τμήματος Γεωπονίας Π.Θ.\nΗ παρούσα εργασία πραγματεύεται τη μελέτη της συμπεριφοράς διατροφής των διαφορετικών μορφών της αφίδας Myzus persicae (Sulzer) (Homoptera: Aphididae) με τη μέθοδο της ηλεκτρικής καταγραφής της συμπεριφοράς διατροφής (EPG). Η εργασία αυτή διαρθρώνεται ως εξής: αποτελείται από δύο μέρη, το γενικό και το ειδικό. Στο γενικό μέρος αναφέρονται συνοπτικά πληροφορίες για το βιολογικό κύκλο των αφίδων, τις μορφές που παρουσιάζουν, την συμπεριφορά διατροφής των αφίδων, τη μετάδοση ιών από τις αφίδες, τη μέθοδο μελέτης της διατροφικής συμπεριφοράς των αφίδων (EPG) και τέλος για το είδος Myzus persicae σύμφωνα με την υπάρχουσα βιβλιογραφία στα θέματα αυτά. Στο ειδικό μέρος περιγράφεται το πειραματικό τμήμα της διατριβής που πραγματοποιήθηκε στο Εργαστήριο Εντομολογίας και Γεωργικής Ζωολογίας του Πανεπιστημίου Θεσσαλίας, παρουσιάζονται τα αποτελέσματα και γίνεται συζήτηση αυτών. ΕΥΧΑΡΙΣΤΙΕΣ Πολλές ευχαριστίες εκφράζονται στον Επιβλέπων Καθηγητή Ι.Α. Τσιτσιπή για τη βοήθεια και την καθοδήγησή του κατά τη διάρκεια εκπόνησης της παρούσας εργασίας. Θερμές ευχαριστίες εκφράζονται στο Δρ. Ι.Μ. Μαργαριτόπουλο του Εργαστηρίου Εντομολογίας και Γεωργικής Ζωολογίας του Πανεπιστημίου Θεσσαλίας για τη βοήθεια που προσέφερε κατά τη διάρκεια της εργασίας. Ιδιαίτερες ευχαριστίες εκφράζονται στην οικογένειά μου, τους φίλους μου και όσους στάθηκαν δίπλα μου για την κατανόηση, την αγάπη τους και την συμπαράστασή τους.\nΠΕΡΙΛΗΨΗ...7 ΓΕΝΙΚΟ ΜΕΡΟΣ... 10 1. ΕΙΣΑΓΩΓΗ...11 2. ΒΙΟΛΟΓΙΑ ΤΩΝ ΑΦΙΛΩΝ... 15 3. ΜΟΡΦΕΣ ΤΩΝ ΑΦΙΛΩΝ... 18 3.1 Θεμελιωτικό (Foundrix)... 18 3.2 Άπτερα και πτερωτά παρθενογενετικά θηλυκά (Virginoparae)... 20 3.3 Θηλυτόκα (Gynoparae)... 21 3.4 Ωοτόκα (Oviparae)...22 3.5 Αρσενικά (Males)...22 4. ΣΥΜΠΕΡΙΦΟΡΑ ΤΗΣ ΑΦΙΔΑΣ ΚΑΤΑ ΤΗ ΑΙΑΤΡΟΦΗ... 23 4.1 Δομή των στοματικών μορίων της αφίδας...23 4.2 Τρόπος διατροφής της αφίδας...25 4.3 Φυσιολογία της θρέψης... 28 4.4 Αποδοχή ξενιστή... 29 4.5 Μετάδοση ιών κατά τη διατροφή...31 5. ΜΕΤΑΔΟΣΗ ΙΩΝ ΑΠΟ ΤΙΣ ΑΦΙΛΕΣ... 32 5.1 Γενικά... 32 5.2 Μετάδοση των φυτικών ιών... 33 6. ΜΕΛΕΤΗΣ ΤΗΣ ΔΙΑΤΡΟΦΙΚΗΣ ΣΥΜΠΕΡΙΦΟΡΑΣ ΤΩΝ ΑΦΙΛΩΝ 37 6.1 Ηλεκτρική καταγραφή της συμπεριφοράς διατροφής (EPG)... 37 6.2 Αρχή λειτουργίας... 39 6.3 Περιγραφή του συστήματος... 41 6.4 Συσχέτιση της διατροφικής συμπεριφοράς της αφίδας με πρότυπα EPG... 43 6.5 Περιγραφή των προτύπων EPG...44 6.6 Ανάλυση των σημάτων του EPG... 47\n7. Η ΑΦΙΛΑ MYZUS\n8. ΣΚΟΠΟΣ ΤΉΣ ΕΡΓΑΣΙΑΣ...52\n1. ΕΙΣΑΓΩΓΗ...54 2. ΥΛΙΚΑ ΚΑΙ ΜΕΘΟΔΟΙ... 55 2.1 Οι αφίδες...55 2.2 Τα φυτά... 57 2.3 Παρακολούθηση της διατροφής της αφίδας με ηλεκτρικό σύστημα... 57 2.4 Πειραματική διαδικασία και συλλογή δεδομένων...59 2.5 Ανάλυση δεδομένων...60 3. ΑΠΟΤΕΛΕΣΜΑΤΑ...61 4. ΣΥΖΗΤΗΣΗ-ΣΥΜΠΕΡΑΣΜΑΤΑ... 78 SUMMARY...84 ΒΙΒΛΙΟΓΡΑΦΙΑ... 86\nΗ αφίδα Myzus persicae (Sulzer), γνωστή ως πράσινη αφίδα της ροδακινιάς, αποτελεί ένα από τους σημαντικότερους εχθρούς της φυτικής παραγωγής προσβάλλοντας πάνω από 400 είδη φυτών μεταξύ των οποίων καρποφόρα δέντρα και ποώδη καλλιεργούμενα φυτά. Οι ζημιές που προκαλεί η αφίδα δεν περιορίζονται μονάχα στην προσβολή κορυφαίων τρυφερών βλαστών και τρυφερών φύλλων, τα οποία και συστρέφονται λόγω της προσβολής αλλά υπάρχουν και έμμεσες ζημιές πολύ σοβαρές. Οι έμμεσες ζημιές οφείλονται στη ρύπανση του φυλλώματος και των καρπών από τα μελιτώδη αποχωρήματά τους, την ανάπτυξη καπνιάς αλλά κυρίως οφείλονται στη μετάδοση φυτικών ιών από την αφίδα σε πολλά φυτά και κυρίως στα σολανώδη. Οι μορφές που εμφανίζει η αφίδα Myzus persicae κατά τη διάρκεια του βιολογικού της κύκλου είναι: θεμελιωτικό, παρθενογενετικό θηλυκό, θηλυτόκο, ωοτόκο και αρσενικό. Οι μορφές αυτές έχουν εν μέρει διαφορετικές διατροφικές συνήθειες γεγονός που κάνει την κάθε μορφή να διαφέρει στη δυνατότητα και αποτελεσματικότητα μετάδοσης των ιώσεων. Στην εργασία αυτή μελετήθηκε η διατροφική συμπεριφορά των πτερωτών και άπτερων παρθενογενετικών θηλυκών, των θηλυτόκων και των αρσενικών αφίδων. Οι μορφές αυτές προήλθαν από ένα κλώνο ο οποίος δημιουργήθηκε από πληθυσμό που συλλέχθηκε από ροδακινιά από τη περιοχή της Νάουσας. Η παραγωγή των παρθενογενετικών μορφών (άπτερων και πτερωτών) που χρησιμοποιήθηκαν κατά τη διάρκεια του πειραματικού μέρους, έγινε σε συνθήκες μεγάλης ημέρας (L16:D8) και σε θερμοκρασία 17°C±0.5 ενώ η παραγωγή των θηλυτόκων και των αρσενικών έγινε σε συνθήκες μικρής ημέρας (L10:D14) και θερμοκρασία 17°C±0.5. Με τη βοήθεια της μεθόδου της Ηλεκτρικής Καταγραφής της Συμπεριφοράς Διατροφής EPG (Electrical Penetration Graph) καταγράφηκε η διατροφική συμπεριφορά των τεσσάρων διαφορετικών μορφών του παραπάνω κλώνου σε φυτά πατάτας για 7 ώρες. Στη συνέχεια μελετήθηκε η επίδραση των διαφορετικών μορφών σε μία σειρά από διατροφικούς παράγοντες. Συνολικά\nμελετήθηκαν 14 άπτερα παρθενογενετικά θηλυκά, 3 πτερωτά παρθενογενετικά θηλυκά, 22 αρσενικά και 22 θηλυτόκα άτομα. Οι διάφορες μορφές της αφίδας βρέθηκε να παρουσιάζουν πολλές διαφορές στη διατροφική τους δραστηριότητα. Ο αριθμός των σύντομων δοκιμαστικών νυγμάτων που πραγματοποίησαν οι αφίδες έως τα πρώτα δύο λεπτά της διατροφής τους παρουσιάζει στατιστικώς σημαντικές διαφορές μεταξύ των μορφών γεγονός που οδήγησε στην υπόθεση ότι ίσως η μετάδοση των μη έμμονων ιών να είναι περισσότερο αποτελεσματική στα άπτερα παρθενογενετικά θηλυκά από ότι στα αρσενικά. Ταυτόχρονα, η μέση διάρκεια των νυγμάτων αυτών βρέθηκε στατιστικώς μεγαλύτερη στα άπτερα παρθενογενετικά θηλυκά σε σχέση με τα αρσενικά και αυτό ίσως να οφείλεται στη μικρότερη αποδοχή του ξενιστή από τα αρσενικά. Όσον αφορά τη μελέτη της διάρκειας διατροφής στο φλοίωμα των φυτών και την αναρρόφηση χυμού από αυτό, τα πτερωτά παρθενογενετικά θηλυκά βρέθηκε να τρέφονται περισσότερο από τις υπόλοιπες μορφές. Αυτό ίσως είναι αποτέλεσμα της βιολογίας των παρθενογενετικών θηλυκών, τα οποία γεννούν ένα πολύ μεγάλο αριθμό απογόνων στη διάρκεια της ζωής τους και κατ’ επέκταση έχουν αυξημένες ανάγκες σε τροφή. Το γεγονός ότι τα πτερωτά παρθενογενετικά θηλυκά τρέφονται περισσότερο με χυμό από ότι οι άλλες μορφές είναι πιθανόν να αποτελεί ένδειξη ότι τα άτομα αυτά είναι αποτελεσματικότεροι φορείς έμμονων ιών, για την εξακρίβωση όμως αυτής της υπόθεσης απαιτούνται πειράματα μετάδοσης ιώσεων. Τέλος, παρατηρήθηκε ότι ενώ στις εξεταζόμενες αφίδες τα στιλέτα τους έφταναν στο φλοίωμα και εκκρινόταν σίελος, ελάχιστες φορές οι αφίδες προχωρούσαν στην αναρρόφηση του χυμού. Ίσως κάποιος παράγοντας εμπόδιζε τις αφίδες να προχωρήσουν στην αναρρόφηση του χυμού. Κρίνεται σκόπιμη η περαιτέρω διερεύνηση των διαφορών στη διατροφή των μορφών τόσο εντός του ίδιου κλώνου όσο και μεταξύ διαφορετικών κλώνων ώστε να πιστοποιηθούν οι διαφορές στις διατροφικές συνήθειες μεταξύ των διαφόρων μορφών. Παράλληλα, η διεξαγωγή πειραμάτων μετάδοσης ιώσεων θα μπορέσει να συσχετίσει με ασφάλεια αυτές τις διαφορές\nστη διατροφή των αφίδων με τις πιθανές διαφορές στη μετάδοση των ιών. Ταυτόχρονα, τα αποτελέσματα της διαφορετικής συμπεριφοράς διατροφής των μορφών ίσως δώσουν σημαντική πληροφόρηση στη προσπάθεια προσδιορισμού των διαφορετικών απαιτήσεων σε τροφή εάν χρησιμοποιηθούν σε πειράματα θρέψης των αφίδων. Τέλος, η διερεύνηση της συμπεριφοράς διατροφής μπορεί να δώσει χρήσιμες πληροφορίες για την αλληλεπίδραση εντόμου-ξενιστή, την προτίμηση και την αποδοχή από τις αφίδες ενός φυτού ως ξενιστή ή όχι καθώς και τους μηχανισμούς ανθεκτικότητας.\n1. ΕΙΣΑΓΩΓΗ Οι αφίδες είναι αναμφισβήτητα από τους πιο σημαντικούς εχθρούς από τα έντομα που προσβάλλουν τη γεωργική παραγωγή στις εύκρατες ζώνες. Στις περιοχές αυτές παρατηρείται ο μεγαλύτερος αριθμός διαφορετικών ειδών καθώς και ότι ένα στα τέσσερα φυτικά είδη προσβάλλεται από αφίδες. Έχουν παρατηρηθεί περίπου 4000 είδη αφίδων των οποίων ο αριθμός είναι μικρός συγκρινόμενος με άλλα έντομα. Ωστόσο στις αφίδες παρατηρείται ποικιλομορφία που εκφράζεται τόσο με τον πολυμορφισμό όσο και με τη διαφοροποίησή τους σε νέα είδη (Dixon 1998). Οι αφίδες είναι έντομα πολύ κοινά και γνωστά. Στο ευρύ κοινό απαντώνται με ονομασίες όπως μελίγκρες, ψείρες, ψύλλοι, φυτοφθείρες, μελερή κ.λ.π. Σύμφωνα με την κατάταξη των Remaudiere και Stoyan (1984) οι αφίδες είναι έντομα που ανήκουν στην υπεροικογένεια Aphidoidea (Blackman & Eastop 1994). Έτσι, είναι μικρόσωμες με μήκος σώματος l-7mm και γενικό σχήμα ωοειδές και πεπλατυσμένο. Το σώμα τους στις περισσότερες περιπτώσεις είναι μαλακό. Το κεφάλι, ο θώρακας και η κοιλιά τις περισσότερες φορές είναι περισσότερο ή λιγότερο ευδιάκριτα με γυμνό οφθαλμό. Οι αφίδες έχουν λεπτά πόδια, αρθρωτούς ταρσούς και κεραίες που αποτελούνται από 1 έως 6 άρθρα. Οι περισσότερες από τις αφίδες έχουν τα σωματικά εξαρτήματα που ονομάζονται σιφώνια ή κεράτια. Τα σιφώνια είναι ένα ζεύγος σωληνόμορφων αποφύσεων που βρίσκονται στα νώτα και πλευρικά του πέμπτου κοιλιακού μεταμερούς. Ο ρόλος των σιφωνίων είναι η παραγωγή φερομονών συναγερμού από ειδικούς αδένες έτσι ώστε όταν προσβληθεί η αφίδα από κάποιο εχθρό της, να ελευθερώνει τις φερομόνες αυτές και να διασπείρονται οι υπόλοιπες αφίδες που βρίσκονται τριγύρω. Για την αναγνώρισή τους χρησιμοποιούνται τα περισσότερο ευδιάκριτα μορφολογικά χαρακτηριστικά τα οποία και απεικονίζονται στην εικόνα 1. (Α) η βάση του ρύγχους βρίσκεται ανάμεσα στα πρόσθια ισχία, (Β) οι κεραίες έχουν δύο κοντά και παχιά μετωπικά φυμάτια και ένα λεπτότερο μέρος, το μαστίγιο, το οποίο αποτελείται από το πολύ τέσσερα άρθρα. Το τελευταίο και\nπιο απομακρυσμένο άρθρο είναι λεπτότερο από τα άλλα, (C) υπάρχει ένας απλός οφθαλμός πίσω από κάθε σύνθετο οφθαλμό ο οποίος και αποτελείται από τρία ομματίδια, (D) υπάρχουν δύο άρθρα στον ταρσό (Ε) οι πτέρυγες έχουν μόνο κύρια επιμήκη νεύρωση και (F) υπάρχει ένα ζεύγος σιφωνίων στο νώτο και πλευρικά του πέμπτου κοιλιακού μεταμερούς (Dixon 1998). Εικόνα 1. Διαγνωστικά μορφολογικά χαρακτηριστικά της αφίδας (Heie 1980.) Κατά τη διατροφή του το έντομο αυτό έχει ως τελικό σημείο-στόχο των στιλέτων του τον ενδοκυτταρικό χώρο, ανεξάρτητα από τον τρόπο που διατρυπώνται οι φυτικοί ιστοί. Οι Kloft και Kunkel (1969) διέκριναν τις ακόλουθες ομάδες: α) αφίδες που είναι καταστροφείς κυττάρων, β) αφίδες που διατρέφονται για μεγάλο χρονικό διάστημα σε ζωντανά κύτταρα, γ) αφίδες που τρέφονται σε αγγειακούς ιστούς, συνήθως το φλοίωμα και δ) αφίδες του πρώτου και τρίτου τύπου. Μονάχα ένα μικρό ποσοστό αφιδων τρέφονται στο ξύλωμα. Παρ’ όλα αυτά, αν και ο κύριος διατροφικός τους στόχος είναι το φλοίωμα, μπορεί μερικές φορές να καταλήξουν στο ξύλωμα. Σύμφωνα με μελέτες που έχουν γίνει μόνο μία αφίδα Myzus persicae από 92 καταλήγει στο ξύλωμα (Esau et al. 1961). Οι αφίδες μπορεί να είναι έντομα ριζόβια (προσβάλουν τις ρίζες), φυλλόβια και ριζόβια (προσβάλουν φύλλα και ρίζες) ή κηκιδόβια (ζουν μέσα σε κηκίδες που δημιουργούν στα φύλλα).\nΣε κάθετους βλαστούς ή σε φύλλα που βρίσκονται σχεδόν σε όρθια θέση συνήθως βρίσκονται με το κεφάλι προς τα κάτω. Σε πολυάριθμες αποικίες τα άτομα που απαρτίζουν την αποικία τοποθετούνται πολύ πυκνά μεταξύ τους το ένα με το άλλο σαν τοποθετημένα κεραμίδια με το κεφάλι κάθε αφίδας να βρίσκεται κάτω από την άκρη της κοιλιάς της προηγούμενης αφίδας. Σε αντίθεση με τα παραπάνω, υπάρχουν άλλα είδη ή και μορφές που έχουν το κεφάλι τους προς την κορυφή του φύλλου το οποίο και αποδεικνύει ότι η θέση που παίρνει η αφίδα επάνω στο φυτό δεν εξαρτάται μονάχα από τη βαρύτητα αλλά και από άλλους παράγοντες που βασίζονται είτε στο φυτό είτε στην αφίδα (Klingauf 1987). Οι αφίδες έχουν αναπτύξει πολύ αποτελεσματικούς μηχανισμούς για τη γρήγορη εξάπλωσή τους σε περιοχές μεγάλης έκτασης. Είναι έντομα “r” στρατηγικής και γι’ αυτό αποικίζουν ταχύτατα και αποτελεσματικά νέα ενδιαιτήματα και νέες πηγές τροφής. Οι νύμφες και τα ενήλικα περπατούν από το ένα φύλλο στο άλλο της φυτοστοιβάδας του ξενιστή με αποτέλεσμα μια μόνιμη αναδιανομή των δημογραφικών στοιχείων των πληθυσμών τους (Robert 1979). Μπορούν ωστόσο να κινούνται από φυτό σε φυτό χρησιμοποιώντας φύλλα που έρχονται σε επαφή ή ακόμα και να περπατούν στο γυμνό χώμα. Η ζημιά που προκαλείται από τις αφίδες είναι τόσο η αφαίρεση από τα φυτά μεγάλων ποσοτήτων χυμού όσο και η μετάδοση ιολογικών ασθενειών των φυτών. Στα μελιτώδη απεκκρίματά τους αναπτύσσονται σαπροφυτικοί μύκητες μειώνοντας την εμπορική αξία των προϊόντων αλλά και τη δυνατότητα του φυτού να φωτοσυνθέτει με αποτέλεσμα τη σταδιακή εξασθένησή του. Παράλληλα, οι αφίδες αποτελούν τους αποτελεσματικότερους φορείς φυτικών ιών. Ο μεγάλος αριθμός παραγόμενων απογόνων και οι πολυάριθμες γενιές που εμφανίζονται κατά τη διάρκεια του έτους τις καθιστούν πολύ βλαβερούς εχθρούς των καλλιεργειών. Οι αφίδες είναι τα μόνα αρθρόποδα που μεταδίδουν τόσο πολλούς και τόσο σοβαρούς ιούς (Τζανακάκης 1995). Στη φύση οι πληθυσμοί των αφίδων ελέγχονται από τους φυσικούς τους εχθρούς απουσία των οποίων θα σήμαινε και πιθανή καταστροφή της φυτικής\nπαραγωγής. Αποτελεσματικότερους φυσικούς εχθρούς τους αποτελούν αρπακτικά που ανήκουν στις τάξεις των Νευροπτέρων, όπως για παράδειγμα οι οικογένειες Chrysopidae και Hemerobiidae, των Κολεοπτέρων με βασικότερη οικογένεια αυτή των Cocconellidae, των Διπτέρων με χαρακτηριστικό παράδειγμα την οικογένεια των Syrphidae καθώς και παρασιτοειδή της τάξης των Υμενοπτέρων των οικογενειών Braconidae, Chalcididae, Aphidiidae και Proctotrapidae. Επίσης, είδη εντόμων που ανήκουν στην υποοικογένεια Aphidinae (σύμφωνα με την κατάταξη Remaudiere & Stroyan 1984) αποτελούν φυσικούς εχθρούς ορισμένων ειδών αφίδων. Σε συνθήκες υψηλής υγρασίας εντομοπαθογόνοι μύκητες του γένους Entomophthora είναι δυνατόν να ελέγξουν τους πληθυσμούς των αφίδων. Τέλος, περιοριστικό παράγοντα των πληθυσμών των αφίδων αποτελούν εντομοπαθογόνοι μύκητες των γενών Empusa, Verticillium κ.τ.λ. Ένα χαρακτηριστικό φαινόμενο που παρατηρείται στις αφίδες είναι η συμβίωση. Πολλά είδη αφίδων έχουν αναπτύξει συμβιωτικούς μηχανισμούς με μυρμήγκια. Τα μυρμήγκια χρησιμοποιούν ως τροφή τα μελιτώδη απεκκρίματα των αφίδων και σε αντάλλαγμα, τα μυρμήγκια προστατεύουν τις αφίδες από τις επιδρομές διαφόρων εχθρών. Παράδειγμα συμβίωσης αποτελούν οι αφίδες του γένους Myrmecophilous. Αυτές οι αφίδες ζουν στο έδαφος μαζί με μυρμήγκια των οποίων την παρουσία έχουν προσαρμοστεί και δεν τα αποφεύγουν (Dixon 1957). Άριστες συνθήκες ανάπτυξης των αφίδων είναι οι μέτριες θερμοκρασίες και η σχετικά υψηλή υγρασία. Αυτές οι καιρικές συνθήκες ικανοποιούνται κυρίως τους ανοιξιάτικους και τους φθινοπωρινούς μήνες και τότε χρονικά παρατηρούνται πολλοί μεγάλοι πληθυσμοί του εντόμου. Παράλληλα, την άνοιξη υπάρχουν άφθονοι τρυφεροί βλαστοί και φύλλα με αποτέλεσμα να ευνοείται ιδιαίτερα η ανάπτυξη των αφίδων και η ταχύτατη αναπαραγωγή των παρθενογενετικών θηλυκών. Τους καλοκαιρινούς μήνες που ακολουθούν, καθώς επικρατούν ζεστοί και ξηροί μήνες, οι συνθήκες δεν είναι ευνοϊκές για το έντομο και η αναπαραγωγή περιορίζεται μέχρι το φθινόπωρο που οι θερμοκρασίες θα πέσουν και η υγρασία θα αυξηθεί. Το χειμώνα, η διαχείμαση\nγίνεται κατά κύριο λόγο στο στάδιο του ωού (ολοκυκλικοί κλώνοι) με εξαιρέσεις σε περιοχές με ήπιο χειμώνα ή περιοχές που δεν υπάρχει ο πρωτεύοντας ξενιστής όπου τα έντομα αναπαράγονται παρθενογενετικά (ανολοκυκλικοί κλώνοι) όλες τις εποχές του έτους χωρίς να χρειάζεται να γεννηθούν χειμερινά ωά. Παράλληλα, σε περιοχές όπου υπάρχει ο πρωτεύοντας ξενιστής άρα και κλώνοι ολοκυκλικοί, υπάρχουν ταυτόχρονα και ανολοκυκλικοί κλώνοι (συμπατρικοί). 2. ΒΙΟΛΟΓΙΑ ΤΩΝ ΑΦΙΛΩΝ Οι αφίδες ανάλογα με τον αριθμό των ξενιστών που ξενίζουν κατά τη διάρκεια της ζωής τους διαιρούνται σε δύο βασικές ομάδες: τις μονόοικες και τις ετερόοικες. Ως μονόοικες χαρακτηρίζονται οι αφίδες που δεν εναλλάσσουν τον ξενιστή τους αλλά τρέφονται επάνω στο ίδιο είδος φυτού καθ’ όλη τη διάρκεια του έτους. Ο ξενιστής αυτός μπορεί να είναι είτε ένα πολυετές είτε ένα μονοετές και ποώδες φυτό. Στις αφίδες αυτές δεν παρατηρείται το φαινόμενο της μετανάστευσης εφ’ όσον δε χρειάζεται να μεταναστεύσουν σε διαφορετικό είδος ξενιστή και γι’ αυτό το λόγο καλούνται μη μεταναστευτικές αφίδες. Από την άλλη μεριά, οι ετερόοικες αφίδες κατά τη διάρκεια του έτους μεταναστεύουν από τον πρωτεύοντα ξενιστή τους στο δευτερεύοντα. Οι ετερόοικες αφίδες χαρακτηρίζονται ως μεταναστευτικές. Ο πρωτεύοντας ξενιστής συνήθως είναι ένα πολυετές ξυλώδες είδος ενώ ο δευτερεύον ή οι δευτερεύοντες ξενιστές (σε περίπτωση που είναι περισσότεροι του ενός) είναι συνήθως ποώδη φυτά. Ο πολύπλοκος αυτός κύκλος ζωής των αφίδων έχει σαν αποτέλεσμα τη δημιουργία πολλών μορφών αφίδων που αν εξεταστούν από τη γεωργική σκοπιά, είναι ένα σοβαρό πρόβλημα επειδή οι πτερωτές μορφές συντείνουν στην εξάπλωση και διασπορά ιολογικών ασθενειών. Μία δεύτερη κατηγοριοποίηση του βιολογικού κύκλου της αφίδας είναι ανάλογα με την παρουσία ή μη σεξουαλικά αναπαραγομένων γενιών (Lampel 1968). Υπάρχουν ολοκυκλικές αφίδες στο βιολογικό κύκλο των οποίων εμφανίζονται σεξουαλικά άτομα και ανολοκυκλικές αφίδες οι οποίες αναπαράγονται μόνο παρθενογενετικά. Για παράδειγμα, η αφίδα Myzus\npersicae είναι ένα ετερόοικο ολοκυκλικό είδος σε περιοχές με ψυχρό χειμώνα, χρησιμοποιώντας ως πρωτεύοντα ξενιστή είδη του γένους Primus και ως δευτερεύοντα ξενιστή ποώδη φυτά. Τα σεξουαλικά άτομα παράγονται το φθινόπωρο καθώς με τη μείωση της διάρκειας της ημέρας παράγονται αρσενικά και ωοτόκα τα οποία μετά από σύζευξη θα δώσουν το ωό, που θα παραμείνει στον πρωτεύοντα ξενιστή όλο το χειμώνα μέχρι την εκκόλαψή του την άνοιξη. Σε πιο εύκρατες ζώνες με ηπιότερο χειμώνα τα είδη είναι ανολο κυκλικά στο δευτερεύοντα ξενιστή (Blackman 1974) και η διαχείμαση γίνεται με παρθενογενετικές μορφές. Επίσης, ο Blackman διατύπωσε την άποψη ότι η αφθονία του πρωτεύοντος ξενιστή είναι πιθανός περιοριστικός παράγοντας για τους ολοκυκλικούς κλώνους. Στα μεταναστευτικά είδη, όπως προαναφέρθηκε, η διαχείμαση γίνεται κατά κανόνα στο στάδιο του ωού. Την άνοιξη με την άνοδο της θερμοκρασίας και τη συμπλήρωση των απαραίτητων βαθμοημερών (degree days), τα αυγά εκκολάπτονται δίνοντας άπτερα άτομα, τα θεμελιωτικά. Τα άτομα αυτά αναπαράγονται παρθενογενετικά δίνοντας γενιές άπτερων παρθενογενετικών. Μετά από ορισμένο αριθμό γενεών εμφανίζονται πτερωτά παρθενογενετικά θηλυκά τα οποία και αυξάνουν σε αριθμό από γενιά σε γενιά. Τα πτερωτά παρθενογενετικά θηλυκά πετούν προς το δευτερεύοντα ξενιστή και δημιουργούν αποικίες αναπαραγόμενα με παρθενογένεση. Οι μορφές που προκύπτουν στους δευτερεύοντες ξενιστές την άνοιξη και το καλοκαίρι είναι επίσης παρθενογενετικές και μπορεί να είναι τόσο άπτερες όσο και πτερωτές. Τα πτερωτά πετούν σε άλλα φυτά και με αυτό τον τρόπο διασπείρονιαι. Με το τέλος του καλοκαιριού και την είσοδο του φθινοπώρου, η μικρότερη φωτοπερίοδος δίνει το ερέθισμα για την παραγωγή στο δευτερεύοντα ξενιστή αρσενικών ατόμων και θηλυτόκων που είναι και τα δύο πτερωτές μορφές. Έπειτα μεταναστεύουν στον πρωτεύοντα ξενιστή όπου τα θηλυτόκα θα δώσουν άπτερα σεξουαλικά θηλυκά, τα ωοτόκα. Τα ωοτόκα θα συζευχθούν με τα αρσενικά και θα γεννήσουν ένα ή λίγα χειμέρια ωά (Εικόνα 2). Στα μόνοικα είδη, η συμπλήρωση του κύκλου της ζωής γίνεται στ< ν ίδιο ξενιστή που μπορεί να είναι το ίδιο το φυτό ή φυτό του ίδιου είδοτ ς. Με\nπαρόμοιο τρόπο το φθινόπωρο και με την επίδραση της φωτοπεριοόδου τα άπτερα παρθενογενετικά θηλυκά γενούν αρσενικά και ωοτόκα. Τα αρσενικά μπορεί να είναι είτε άπτερα είτε πτερωτά ανάλογα με το είδος. Συνηθέστερα απαντώνται άπτερα αρσενικά τα οποία δεν διαθέτουν πτερά επειδή δεν μεταναστεύουν για να συναντήσουν τα θηλυκά και να κλείσει ο βιολογικός Εικόνα 2. Ο βιολογικός κύκλος των μεταναστευτικών αφίδων.\n3. ΜΟΡΦΕΣ ΤΩΝ ΑΦΙΛΩΝ\nΈνα φαινόμενο που είναι ιδιαίτερα κοινό και ευρύτατα διαδεδομένο στις τάξεις των εντόμων είναι ο πολυμορφισμός. Με τον όρο πολυμορφισμό εννοούμε την εμφάνιση στο ίδιο είδος διαφορετικών μορφών, οι οποίες διαφέρουν τόσο στη μορφολογία όσο και την συμπεριφορά. Σύμφωνα με τον ορισμό του van Emden et al. (1969), που έχει προταθεί για τις αφίδες, η μορφή είναι ένας μορφολογικά αναγνωρίσιμος φαινότυπος ο οποίος είναι συνέπεια παράλλαξης μέσα στο είδος και όχι απαραίτητα παράλλαξη μέσα στον κλώνο. Ωστόσο, στην παρούσα εργασία ο όρος χρησιμοποιείται με διαφορετική έννοια, εννοώντας μία κατηγορία μορφών με συγκεκριμένα μορφολογικά, βιολογικά και φυσιολογικά χαρακτηριστικά. Το φαινόμενο του κλωνικού πολυμορφισμού έχει παρατηρηθεί και μελετηθεί στις αφίδες και χαρακτηρίζεται από ιδιαίτερη πολυπλοκότητα (Richards 1961). Στις αφίδες παρατηρούνται διάφοροι τύποι πολυμορφισμού τόσο στα τέλεια έντομα όσο και στις νύμφες. Κατά τη διάρκεια του βιολογικού κύκλου ενός κλώνου αφίδας παρατηρούνται τουλάχιστον δύο ή τρεις ή ακόμα και παραπάνω από πέντε διαφορετικοί φαινότυποι ενήλικων θηλυκών. Αυτό σχετίζεται άμεσα με την εναλλαγή σεξουαλικών και παρθενογενετικών γενεών αλλά και με την εποχική εναλλαγή ξενιστών. Η ορολογία που ακολουθείται για τις διάφορες μορφές δεν είναι απλή και αυτό είτε γιατί έχουν προταθεί από διάφορους ερευνητές διάφορα συστήματα ορολογίας (Lambel 1968) είτε γιατί δύο ή περισσότεροι όροι μπορεί να χρησιμοποιούνται για την ίδια μορφή. Οι όροι που θα χρησιμοποιηθούν εδώ είναι σύμφωνοι με την ορολογία που έχει υιοθετηθεί από τους Lees (1966) και Hille Ris Lambers (1966).\n3.1 Θεμελιωτικό (Foundrix)\nΤο άτομο που εμφανίζεται την άνοιξη από το διαχειμάζον ωό μπορεί να θεωρηθεί ως το σημείο εκκίνησης του βιολογικού κύκλου της αφίδας. Η πρώτη λοιπόν μορφή αφίδας που εμφανίζεται από το εκκολαπτόμενο γονιμοποιημένο\nδιαχειμάζον ωό είναι το παρθενογενετικό θηλυκό. Πρόκειται για άπτερη μορφή, με εξαίρεση κάποια είδη που ανήκουν στην οικογένεια Callaphidinae, η οποία και αποτελεί τη πρώτη παρθενογενετική γενιά. Συγκρινόμενο με τα άπτερα παρθενογενετικά των επόμενων γενεών που θα δώσει, το θεμελιωτικό έχει πιο στρογγυλό σώμα και συχνά μεγαλύτερο (σε κάποια είδη πολύ μεγαλύτερο), έχει κοντύτερα πόδια, πολύ μικρότερες κεραίες και ουρίτσα και σιφώνια πιο κοντά σε μήκος, τα οποία σε μερικά είδη έχουν λιγότερο εμφανή τη ροπαλοειδή διόγκωση (Εικόνα 3). Εικόνα 3. Α) θεμελιωτικό άτομο που πάρθηκε από ξενιστή του γένους Prunus και Β) άπτερο παρθενογενετικό θηλυκό που πάρθηκε από ξενιστή του γένους Brassica. Και τα δύο άτομα ανήκουν στο είδοςMyzuspersicae.(He\_le 1987) Τα θεμελιωτικά συχνά είναι ανθεκτικότερα από τις θερινές μορφές και μπορούν να επιβιώνουν και να αναπτύσσονται σε ψυχρές συνθήκες σε εκτεθειμένους βλαστούς και κοιμώμενους οφθαλμούς νωρίς την άνοιξη. Παρ’ όλα αυτά, κάποια είδη δημιουργούν στον πρωτεύοντα ξενιστή κηκίδες στις οποίες και κλείνονται ώστε να προστατευθούν αυτά και οι απόγονοί τους. Τα άτομα αυτής της μορφής φαίνεται γενικά να έχουν μια στενότερη και πιο εξειδικευμένη σχέση με τον ξενιστή τους σε σχέση με τις άλλες μορφές και γι’ αυτό συνήθως δεν μπορούν να επιβιώσουν σε διαφορετικά (ρυτά από το συγκεκριμένο πρωτεύοντα ξενιστή τους. Τις περισσότερες φορές είναι\nιδιαίτερα γόνιμα και δίνουν ένα δυναμικό ξεκίνημα στην παρθενογενετική φάση του βιολογικού κύκλου (Blackman 1974).\n3.2 Άπτερα και πτερωτά παρθενογενετικά θηλυκά (Virginoparae)\nΤα άτομα των παρθενογενετικών γενιών που ακολουθούν τα θεμελιωτικά παίρνουν μία από τις δύο διακριτές μορφές που μπορούν να προκόψουν, ανάλογα με τις συνθήκες που επικρατούν, την άπτερη μορφή ή την πτερωτή μορφή. Πρόκειται για παρθενογενετικά θηλυκά. Αν και τα θεμελιωτικά είναι παρθενογενετικά άτομα, αυτά δεν συμπεριλαμβάνονται στον όρο παρθενογενετικά εξ’ αιτίας των μορφολογικών και βιολογικών τους ιδιαιτεροτήτων. Θεωρείται ότι τα άπτερα πρέπει να έχουν προέλθει από τροποποίηση των πτερωτών μορφών κατά τη διάρκεια της εξελικτικής πορείας των αφίδων (Johnson & Birks 1960). Τα κύρια χαρακτηριστικά που κάνουν τα άπτερα να διαφέρουν από τα πτερωτά είναι το λιγότερο σκληρητινοποιημένο κεφάλι που κάνει το διαχωρισμό μεταξύ κεφαλής και προθώρακα να είναι λιγότερο ευκρινής και μάλιστα, τα δύο αυτά μέρη είναι ενωμένα σε αρκετά τάξα. Απλοί οφθαλμοί δεν υπάρχουν και οι σύνθετοι είναι συχνά μικρότεροι ή δεν υπάρχουν καθόλού σε ορισμένα τάξα. Στα Aphididae τα μετωπικά φυμάτια είναι πιο ευκρινή και οι κεραίες είναι συχνά μικρότερες και φέρουν λιγότερα ή καθόλου ρινάρια. Τα σιφώνια και η ουρίτσα είναι συνήθως μακρύτερα. Τέλος, ο θώρακας σε ορισμένα τάξα είναι τελείως σκληρητινοποιη μένος ενώ στα πτερωτά η κοιλιά δεν είναι σε καμιά περίπτωση εντελώς σκληρητινοποιημένη. Όσον αφορά τα μόνοικα ολοκυκλικά είδη, κάθε γενιάς τα πτερωτά είναι όμοιας μορφολογίας. Δεν συμβαίνει όμως το ίδιο με τα άπτερα τα οποία διαφέρουν μορφολογικά από γενιά σε γενιά παρουσιάζοντας το φαινόμενο του εξελικτικού πολυμορφισμού (Less 1966). Και στην περίπτωση των ετερόοικων ειδών παρατηρείται εξελικτικός πολυμορφισμός. Στα ετερόοικα είδη η παρθενογένεση παρατηρείται αρχικά στον πρωτεύοντα και στη συνεχεία στο δευτερεύοντα ξενιστή με τα άτομα αυτά να διαφέρουν στη βιολογία και τη μορφολογία τους. Τα άπτερα θηλυκά που προκύπτουν από παρθενογένεση στον πρωτεύοντα ξενιστή και αποτελούν απογόνους του θεμελιωτικού\nονομάζονται fimdrigeniae ενώ τα θηλυκά που προέρχονται από παρθενογένεση στο δευτερεύοντα ξενιστή ονομάζονται alienicolae. Μεταξύ αυτών των δύο μορφών υπάρχουν αρκετές διαφορές οι οποίες σε μερικά είδη δεν είναι τόσο ευκρινείς ενώ σε άλλα είναι τόσο έντονες που είναι πιθανόν να θεωρηθούν λανθασμένα ως διαφορετικά είδη. Τα πτερωτά άτομα που μεταναστεύουν από τον πρωτεύοντα ξενιστή στο δευτερεύοντα είναι τα fimdrigeniae. Η μετανάστευση πραγματοποιείται συνήθως τους ανοιξιάτικους μήνες. Λόγω του φαινομένου αυτού της μετανάστευσης που παρουσιάζουν τα fimdrigeniae ονομάζονται μεταναστευτικά (spring migrants) (Miyazaki 1987).\n3.3 Θηλυτόκα (Gynoparae)\nΣτα ολοκυκλικά είδη αφίδων ο παρθενογενετικός αναπαραγωγικός κύκλος κλείνει το φθινόπωρο με την παραγωγή των σεξουαλικών μορφών οι οποίες είναι τα αρσενικά και τα σεξουαλικά θηλυκά. Στα ετερόοικα είδη αφίδων τα αρσενικά και τα σεξουαλικά θηλυκά παράγονται από διαφορετικά παρθενογενετικά θηλυκά. Για να παράγουν τα παρθενογενετικά θηλυκά στο δευτερεύοντα ξενιστή τα αρσενικά και τα θηλυτόκα απαιτούνται κατάλληλες περιβαλλοντικές συνθήκες όπως για παράδειγμα μικρή φωτοπερίοδος και χαμηλές θερμοκρασίες. Στη συνέχεια, τόσο τα αρσενικά όσο και τα θηλυτόκα πετούν προς τον πρωτεύοντα ξενιστή όπου τα θηλυτόκα γεννούν τα σεξουαλικά θηλυκά. Μ’ αυτό τον τρόπο απαιτούνται δύο γενιές για να παραχθούν τα σεξουαλικά θηλυκά. Το ίδιο μπορεί να συμβεί και με τη παραγωγή αρσενικών (Hille Ris Lambers 1960).\nΣτα Pemphigidae τα σεξουαλικά άτομα παράγονται με διαφορετικό τρόπο. Τα αρσενικά και τα σεξουαλικά θηλυκά παράγονται από το ίδιο πτερωτό παρθενογενετικά θηλυκό το οποίο ονομάζεται sexupara. To sexupara παράγει αποκλειστικά σεξουαλικά άτομα και δεν γεννά ποτέ παρθενογενετικά θηλυκά (Hille Ris Lambers 1960).\n3.4 Ωοτόκα (Oviparae)\nΣτα Aphidoidea η ωοπαραγωγή περιορίζεται μονάχα στα σεξουαλικά θηλυκά και γι’ αυτό το λόγο τα σεξουαλικά θηλυκά ονομάζονται ωοτόκα. Τα ωοτόκα είναι κυρίως άπτερα με κάποιες εξαιρέσεις. Στα Aphididae διακρίνονται μορφολογικά από τα άπτερα παρθενογενετικά θηλυκά από την οπίσθια κνήμη η οποία είναι διογκωμένη και φέρει αισθητήριες πλάκες (ρινάρια) που εκκρίνουν φερομόνες οι οποίες προσελκύουν τα αρσενικά (Marsh 1972). Παράλληλα, η γεννητική πλάκα των σεξουαλικών θηλυκών φέρει μεγαλύτερο αριθμό αγκαθωτών εξαρτημάτων σε σχέση με τα παρθενογενετικά θηλυκά. Οι κεραίες τους, τα πόδια, τα σιφώνια και η ουρίτσα είναι συχνά μικρότερου μήκους από αυτά των παρθενογενετικών θηλυκών (Εικόνα 4). Τέλος, μπορεί να διαφέρουν από τα παρθενογενετικά θηλυκά στο χρώμα (Blackman 1974).\nΕικόνα 4. Σεξουαλικό θηλυκό της αφίδας Schizaphis acori. (Helle 1987)\n3.5 Αρσενικά (Males)\nΟι αρσενικές αφίδες τις περισσότερες φορές είναι πτερωτές επειδή πρέπει να αναζητήσουν τα θηλυκά. Επιπρόσθετα, σε πολλές ετερόοικες αφίδες όπου τα αρσενικά παράγονται στο δευτερεύοντα ξενιστή, οι αρσενικές αφίδες\nπρέπει να πετάξουν ώστε να βρουν τον πρωτεύοντα ξενιστή. Στα αυτόοικα είδη που τα αρσενικά παράγονται κοντά στα θηλυκά, μπορεί τα αρσενικά να είναι άπτερα. Τα αρσενικά είναι συνήθως μικροτέρου μεγέθους από τα θηλυκά, έχουν όμως μεγαλύτερες κεραίες με πολυάριθμα αισθητήρια με τη μορφή πλακών. Αυτά τα αισθητήρια χρησιμεύουν για να συλλαμβάνουν την οσμή και να βρίσκουν το θηλυκό (Pettersson 1971). Ο εξωτερικός γεννητικός οπλισμός των αρσενικών ατόμων είναι ιδιαίτερα χρωματισμένος και σκληρητινοποιη μένος και ιδιαίτερα εμφανής κατά την εξέταση του κάτω μέρος της κοιλιάς του εντόμου με τη βοήθεια οπτικού μικροσκοπίου ή ακόμα και μεγεθυντικού φακού (Εικόνα 5). Εικόνα 5. Αρσενικά της αψίδας Schizaphis acori. Α) πτερωτό αρσενικό Β) άπτερο\nαρσενικό C) αρσενικό της αψίδας Stomaphis japonica. (Helle 1987)\n4. ΣΥΜΠΕΡΙΦΟΡΑ ΤΗΣ ΑΦΙΑΑΣ ΚΑΤΑ ΤΗ ΔΙΑΤΡΟΦΗ\n4.1 Δομή των στοματικών μορίων της αφίδας\nΗ αφίδα διαθέτει στοματικά μόρια νύσσοντος μυζητικού τύπου με τα οποία τρέφεται επάνω στον ξενιστή της. Ο τύπος αυτός των στοματικών μορίων αποτελεί τροποποιημένη μορφή των στοματικών μορίων μασητικού τύπου. Το κάτω χείλος (labium) έχει μετατραπεί σε ένα μακρύ κολεό εντός του\nοποίου εναποτίθενται οι άνω γνάθοι (mandibulae) και κάτω γνάθοι (maxillae) μετασχηματισμένοι σε σμίριγγες. Έτσι, τα στοματικά μόρια σχηματίζουν οξύ ρύγχος. Τα στιλέτα των mandibulae δεν συνδέονται με αυτά των maxillae και αυτό αποδεικνύεται από το γεγονός του εύκολου διαχωρισμού τους κατά την απομάκρυνση τους από το υπόστρωμα. Το άκρο των στιλέτων μπορεί να διαθέτει έξι έως δέκα σχηματισμούς σαν ακίδες οι οποίοι χρησιμεύουν στην πρόκληση πληγής στο φυτικό ιστό. Στα Σχήματα 5 και 6 που ακολουθούν απεικονίζονται τα στοματικά μόρια της αφίδας σε κατά μήκος και εγκάρσια τομή. Για να επιτευχθεί η διάτρηση του φυτικού υποστρώματος, το έντομο κάνει χρήση των πριονωτών άκρων των άνω γναθικών σμιρίγγων που διαθέτει στο ρύγχος του. Για να απομυζήσει φυτικό χυμό χρησιμοποιεί τις κάτω γναθικές σμίριγγες που διεισδύουν στους φυτικούς ιστούς. Οι δύο κάτω γναθικές σμίριγγες (maxillae) είναι ενωμένες και σχηματίζουν δύο αγωγούς. Ο αγωγός που χρησιμοποιείται για τη αναρρόφηση του φυτικού χυμού ονομάζεται τροφικός αγωγός ενώ ο άλλος καλείται σιελοφόρος αγωγός και ρόλος του είναι η έκχυση σιέλου στους φυτικούς ιστούς. Η σίελος αυτή περιέχει πρωτεολυτικά ένζυμα και κάποιες φορές παθογόνους μικροοργανισμούς όπως ιούς και βακτήρια. Οι αγωγοί αυτοί παρουσιάζουν σταδιακή μείωση της διαμέτρου τους με το κεντρικό τους μέρος να είναι περίπου τρεις φορές πιο ευρύ από το ακραίο. Στις εσωτερικές επιφάνειες αυτών των αγωγών υπάρχουν κατά μήκος σχηματισμοί από ρυτίδωμα οι οποίοι χρησιμεύουν κυρίως για το φιλτράρισμα της τροφής. Γενικά, η δομή του ρύγχους είναι όμοια μεταξύ των διαφόρων ειδών μέσα στην υπεροικογένεια Aphidoidea. Το μέγεθος του στιλέτου ποικίλει ανάλογα με το είδος και τη μορφή της αφίδας και μπορεί να καθορίζει την εξειδίκευση με το φυτό-ξενιστή. Για παράδειγμα αφίδες που προσβάλλουν δέντρα διαθέτουν μεγαλύτερα στιλέτα έτσι ώστε κατά την διείσδυση να φτάνουν το φελλώδες κάμβιο ή το φλοίωμα. Σε αφίδες που προσβάλλουν ποώδη φυτά το μήκος και το μέγεθος του στιλέτου ποικίλει ανάλογα με τα αγωγά στοιχεία του φυτού που προσβάλλουν (Gibson 1972). Τέλος, υπάρχουν και ορισμένες αφίδες που τρέφονται διαμέσου των στομάτων των φυτών, και αυτό είναι ένα\nχαρακτηριστικό που ίσως οφείλεται στο μέγεθος των στιλέτων που διαθέτουν (Sorin 1966, Dixon & Shearer 1974).\nΣχήμα 6. Κατά μήκος τομή των στοματικών μορίων της αφίδας. (όπου CW:κυτταρικό τοίχωμα, Ρ:πρωτόπλασμα, νιχυμοτόπιο, 8:στιλέτα, SS: σταγόνα- “θήκη” σιέλου, Ρτροφικός αγωγός και (λσιελοφόρος αγωγός (Tjalingii αδημοσίευτα). Σχήμα 7. Εγκάρσια τομή των στοματικών μορίων της αφίδας (Tjalingii αδημοσίευτα).\n4.2 Τρόπος διατροφής της αφίδας\nΠριν ακόμα η αφίδα ξεκινήσει να τρυπά με τις σμίριγγές της τα κύτταρα και ξεκινήσει να τρέφεται επάνω στον ξενιστή της περνάει μια χρονική περίοδος (περίοδος πριν τη διάτρηση) όπου το ρόγχος του εντόμου δεν έρχεται\nσε καμία επαφή με το φυτικό υπόστρωμα. Αυτή την περίοδο το έντομο μπορεί να παραμένει ακίνητο ή και να κινείται με το ρόγχος -το οποίο κανονικά βρίσκεται προσαρτημένο παράλληλα με το σώμα του εντόμου- να βρίσκεται κάθετα στη φυτική επιφάνεια χωρίς όμως να την αγγίζει. Στη συνέχεια, όταν οι σμίριγγες ξεκινούν τη διείσδυσή του στο κύτταρο, το ρόγχος βρίσκεται επίσης σε κάθετη θέση ως προς τη φυτική επιφάνεια. Οι κεραίες ξεκινούν από το μπροστά μέρος που βρίσκονται να κινούνται προς το πίσω μέρος του σώματος όπου και είναι η χαρακτηριστική θέση που βρίσκονται όταν το έντομο τρέφεται. Οι κεραίες κατά τη διάρκεια του χρονικού διαστήματος που τρέφεται η αφίδα παραμένουν σ' αυτή τη θέση χωρίς να σηκώνονται και με τα άκρα τους να έχουν κατεύθυνση προς την ουρίτσα τους. Συνήθως ο τερματισμός των δοκιμαστικών τρυπημάτων που πραγματοποιεί η αφίδα ή ο τερματισμός της διατροφής σηματοδοτούνται από την κίνηση των κεραιών προς τα επάνω και προς τα μπροστά. Οι μηχανισμοί που λαμβάνουν μέρος κατά τη διατροφή του εντόμου περιγράφονται στη συνέχεια. Η ακολουθία των γεγονότων που συνοδεύουν τις κινήσεις των στιλέτων μέσα στο ρόγχος φαίνεται ότι ξεκινά αρχικά από διαδοχικές κινήσεις εναλλάξ των στιλέτων των άνω γνάθων και στη συνέχεια σε συνδυασμό με των κάτω γνάθων έτσι ώστε η πρόοδος των γεγονότων να εξαρτάται από την καθοδήγηση των άνω γνάθων. Κατά την έξοδο, οι άνω γνάθοι τραβούν πίσω και καλύπτουν τις κάτω γνάθους ενώ τα στιλέτα ακόμα συνεχίζουν να πραγματοποιούν εναλλάξ κινήσεις έως ότου το ρόγχος της αφίδας απομακρυνθεί απ’ το υπόστρωμα. Σημειώνεται ότι η είσοδος των στιλέτων στον ξενιστή προϋποθέτει τηλεσκοπική κίνηση του labium (Pollard 1977). Εκτιμήσεις για την είσοδο των στιλέτων καθώς και τη διάτρηση των φυτικών ιστών έχουν δοθεί από πολλούς συγγραφείς όπως Evert et al. (1973) και οι Kennedy και Fosbrooke (1973). Επιγραμματικά η διαδικασία είναι η εξής: Η επιλογή του φυτού ξενιστή όπως και το ακριβές σημείο της διάτρησης είναι αποτέλεσμα ενός συνόλου ερεθισμάτων. Αρχικά γίνονται αρκετά\nδιερευνητικά νύγματα έως ότου αποδεχτεί τον ξενιστή ως κατάλληλο για να διατραφεί. Στο σημείο που επιλέγει το έντομο να τρυπήσει, εκχύνει παχύρρευστο σίελο ώστε να σχηματίσει μια σταγόνα-“θήκη”. Ο παχύρρευστος αυτός σίελος είναι κυρίως λιποπρωτεϊνικής φύσης με περίπου το 10% αυτού να είναι φωσφολιπίδια. Τα στιλέτα τρυπά την επιδερμίδα του φυτού κατά μέσο όρο σε ένα λεπτό. Αμέσως ακολουθεί η διάτρηση της υποδερμίδας, του μεσόφυλλου, κλπ. έως ότου φτάσει στο φλοίωμα. Εδώ η δίοδος από τα στρώματα αυτά είναι χρονοβόρα διαδικασία και συνήθως από μερικά λεπτά μπορεί να διαρκέσει και ώρες, ακόμα και μέρες (για τα δέντρα). Η διάτρηση ενός κυτταρικού τοιχώματος μπορεί να διαρκέσει 5 έως lOmin κατά προσέγγιση. Ο ρόλος που παίζουν οι πηκτινάσες σε αυτή τη διαδικασία έχει διευκρινιστεί από τους Adams και Me Allan (1958), οι οποίοι και έκαναν διάκριση των αφίδων με βάση τη μέθοδο διάτρησης και τα ενζυμικά συμπληρώματα. Μέσα στο φυτό τα στιλέτα καλύπτονται από τη σταγόνα- “θήκη” σίελου μέχρι και τα άκρα των στιλέτων. Η μορφή της σταγόνας- “ θήκης” αυτής ποικίλει ανάλογα με την αφίδα, το φυτό και άλλους παράγοντες, από εξαιρετικά λοβώδη έως πάρα πολύ λεπτή σαν στρώμα. Κατά την είσοδο των στιλέτων, και έως ότου φτάσουν τον τελικό προορισμό, που συνήθως είναι το φλοίωμα, περίοδοι με κινήσεις των στιλέτων και έκκριση σιέλου εναλλάσσονται τόσο μεταξύ τους όσο και με περιόδους αναρρόφησης. Για να φτάσουν τα στιλέτα στο φλοίωμα θα αλλάξουν υπό κανονικές συνθήκες αρκετές φορές κατεύθυνση. Αυτό πιθανόν είναι τυχαίο ή ποικίλει ανάλογα με τη φύση του ιστού του ξενιστή. Σε άλλες περιπτώσεις όμως, ένας κατευθυντήριος μηχανισμός είναι αυτός που λειτουργεί βάσει του ΡΗ, τις σκληρότητας των κυτταρικών τοιχωμάτων ή άλλων παραγόντων. Όταν τα στιλέτα συναντήσουν τους ηθμοσωλήνες μόνο οι σμίριγγες των κάτω γνάθων διαπερνούν το κυτταρικό τοίχωμα όπου με κινήσεις σύσπασης ανοίγουν και αποκαλύπτουν τα άκρα του τροφικού και σιελοφόρου αγωγού. Κατά τη διάρκεια της διατροφής δεν παρατηρούνται κινήσεις των στιλέτων και έκκριση σιέλου. Κατά την έξοδο, εκκρίνεται παχύρρευστη σίελος που καλύπτει\nτο ρύγχος καθώς και το κενό της σταγόνας-“θήκης” που καταλάμβαναν τα στιλέτα.\n4.3 Φυσιολογία της θρέψης\nΗ θρέψη είναι μία διαδικασία μέσω της οποίας οι ζωντανοί οργανισμοί προμηθεύονται και χρησιμοποιούν τα συστατικά της τροφής. Η φυσιολογία της θρέψης των αφίδων περιλαμβάνει γεγονότα όπως η πρόσληψη του φυτικού χυμού, η χημική του σύσταση, οι χημικές και φυσιολογικές διαδικασίες που απαιτούνται για τη μετατροπή του προσλαμβανόμενου χυμού σε σωματικούς ιστούς και ενέργεια, οι απαιτήσεις σε θρεπτικά στοιχεία και ο ρόλος της θρέψης στις μεταβολικές λειτουργίες όπως η ανάπτυξη και η αναπαραγωγή. Οι αφίδες τρέφονται στην πλειοψηφία τους με χυμό από το φλοίωμα των ξενιστών τους (Smolarz 1970, Richardson 1982) έχοντας ως καθοδηγητικούς παράγοντες χημικά και φυσικά ερεθίσματα. Παρ’ όλα αυτά υπάρχουν εξαιρέσεις στον κανόνα, όπως για παράδειγμα οι Adelgidae που τρέφονται στο παρέγχυμα (Balch 1952). Ακόμα και διαφορετικοί βιότυποι του ίδιου είδους μπορεί να τρέφονται σε διαφορετικές θέσεις (Saxena & Chada\n1971). Οι αφίδες που είναι ετερόοικες και εναλλάσσουν τον ξενιστή, αποικίζουν συνήθως το δευτερεύοντα ξενιστή το καλοκαίρι. Το φθινόπωρο τα πτερωτά επαναποικίζουν το πρωτεύοντα ξενιστή και γεννούν τα χειμέρια ωά. Η ποιότητα των θρεπτικών στοιχείων που παρέχει ο κάθε ξενιστής σε κάθε εποχή διαφέρει και αν και δεν είναι ο κύριος λόγος για τη μετανάστευση, είναι ένας από τους παράγοντες που εξηγούν την εναλλαγή ξενιστών (Kennedy & Booth 1951, 1954). Οι μορφές που εμφανίζονται στο βιολογικό κύκλο των ετερόοικων αφίδων εμφανίζονται να έχουν διαφορετικές απαιτήσεις σε τροφή (Mittler 1973). Οι δευτερεύοντες ξενιστές, τουλάχιστον για το μικρό χρονικό διάστημα που τους αποικίζουν οι αφίδες, φαίνεται ότι παρέχουν υψηλής ποιότητας θρεπτικά που μπορεί να είναι ιδιαίτερα απαραίτητα για τη μορφή που τρέφεται με αυτά (Srivastava & Auclair 1971b). Αποτελέσματα χημικών αναλύσεων στο χυμό του φλοιώματος πολλών ξενιστών έδειξαν ότι αποτελεί\nπηγή διατροφής πλήρη σε θρεπτικά στοιχεία. Οι διατροφικές απαιτήσεις των αφίδων είναι όμοιες με αυτές των άλλων εντόμων και η φυσιολογία της θρέψης είναι πολύ καλά προσαρμοσμένη στον τύπο της προσληφθείσας τροφής.\n4.4 Αποδοχή ξενιστή\nΟι αφίδες αμέσως εφόσον βρεθούν επάνω σε ένα φυτό, παρουσιάζουν χαρακτηριστική συμπεριφορά περπατώντας στο φυτό και τρυπώντας το κάνοντας δοκιμαστικά νύγματα. Κατά τη διάρκεια των νυγμάτων τα στιλέτα του ρύγχους εξερευνούν το φύλλο. Τα δοκιμαστικά αυτά νύγματα δεν πραγματοποιούνται για να τραφεί το έντομο αλλά για την αναγνώριση του ξενιστή και την εξεύρεση ιστών με τα απαραίτητα θρεπτικά στοιχεία (Pollard 1973). Τα πρώτα νύγματα μπορεί να πραγματοποιηθούν τόσο στην επάνω όσο και στην κάτω επιφάνεια του φύλλου. Τα άπτερα της αφίδας Acyrthosiphonpisum (Harris), όταν τοποθετηθούν επάνω σε φυτό ξενιστή μετά από λίγα τρυπήματα πηγαίνουν στην κάτω επιφάνεια του φύλλου. Αυτή η συμπεριφορά οδήγησε στην υπόθεση ότι υπάρχουν στην επάνω επιφάνεια του φύλλου ερεθίσματα κίνησης που κάνουν την αφίδα να πηγαίνει στην κάτω επιφάνεια του φύλλού όπου και εγκαθίστανται. Αντίθετα, η συμπεριφορά τους σε φυτά μη ξενιστές είναι διαφορετική αφού οι αφίδες μετά από σύντομα τρυπήματα εγκαταλείπουν το φυτό (Klingauf 1970). Από κάποιούς ερευνητές αναφέρεται, ότι κατά τη διάρκεια των σύντομων δοκιμαστικών νυγμάτων οι αφίδες μπορούν να προσλάβουν μικρές ποσότητες φυτικού χυμού πριν ακόμα φτάσουν στο φλοίωμα (Watson & Nixon 1953). Οι McLean and Kinsey (1967, 1968) χρησιμοποιώντας τη μέθοδο της Ηλεκτρικής Καταγραφής της Συμπεριφοράς Διατροφής (EPG) και ο Henning (1968) χρησιμοποιώντας φθορίζουσα χρώση επιβεβαίωσαν τη λήψη χυμού από το φυτό. Θετικά ερεθίσματα συχνά εντείνουν και αυξάνουν τη συχνότητα και τη διάρκεια των νυγμάτων. Η διάρκεια της βάδισης του εντόμου στο υπόστρωμα μειώνεται ενώ ο χρόνος πραγματοποίησης νυγμάτων αυξάνεται.\nDescargar ( - 96 página - 4.69MB)\nFig.1. Conteúdo da embalagem Inhoud van de verpakking Zawartość paczki Περιεχόμε...\n-Περάστε τα πτερύγια από τις οπές τού εξαρτήματος περιστροφής του μοτέρ, έτσι ώστε οι τρύπες να συμπίπτουν με τις τρύπες του μοτέρ, και στηρίξτε τα πτερύγια με τρεις\nToxoptera citricida Pallas (Homoptera: Aphididae)\nPresencia de Olla v-nigrum (Coleoptera: Coccinellidae) en árboles de naranja en Nuevo León.. Abundancia de artrópodos benéficos durante la fructificación de la canola en Nuevo León.